CELEX: 62016TN0153
Language: da
Date: 2016-04-08 00:00:00
Title: Sag T-153/16: Sag anlagt den 8. april 2016 — Acerga mod Rådet

6.6.2016   
            
            
               DA
            
            
               Den Europæiske Unions Tidende
            
            
               C 200/28
            
         Sag anlagt den 8. april 2016 — Acerga mod Rådet
   (Sag T-153/16)
   (2016/C 200/40)
   Processprog: spansk
   
      Parter
   
   
      Sagsøger: Asociación de armadores de cerco de Galicia (Acerga) (Sada, Spanien) (ved advokat B. Huarte Melgar)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets forordning (EU) 2016/72 af 22. januar 2016 om fastsættelse for 2016 af fiskerimuligheder for visse fiskebestande og grupper af fiskebestande og Rådets forordning (EU) 2016/458 af 30. marts 2016 om ændring af forordning (EU) 2016/72 for så vidt angår visse fiskerimuligheder annulleres
            
         
               —
            
            
               Rådet for Den Europæiske Union tilpligtes at betale sagsøgerens omkostninger i forbindelse med denne sag.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
               1.
            
            
               Første anbringende om tilsidesættelse af princippet om relativ stabilitet
               Det gøres herved gældende, at når de samme procentsatser for fordeling af fiskerimuligheder altid anvendes, tages der ikke højde for regionerne i de medlemsstater, som indtrådte i EØF efter 1981, hvis lokalbefolkninger er (og dengang var) meget afhængige af fiskeri. Selve målet om relativ stabilitet opfyldes derfor ikke. Selv såfremt denne faste fordelingsnøgle antages, bemærkes, at disse procentsatser har varieret i løbet af årene, således at kriteriet om relativ stabilitet er blevet tilsidesat.
            
         
               2.
            
            
               Andet anbringende om tilsidesættelse af målene om at opnå økonomiske, sociale og beskæftigelsesmæssige virkninger fastsat i artikel 2, 2, stk. 1, i den fælles fiskeripolitik 2013, eftersom der ikke er taget højde for de spanske regioner, hvis lokalbefolkninger er meget afhængige af fiskeri.
            
         
               3.
            
            
               Tredje anbringende om tilsidesættelse af princippet om forbud mod forskelsbehandling, idet den anfægtede lovgivning anvender relativ stabilitet forskelligt på sammenlignelige situationer.
            
         
               4.
            
            
               Fjerde anbringende om tilsidesættelse af solidaritetsprincippet i artikel 3 TEUF.
               Det gøres herved gældende, at såvel fordelingen af nationale fiskerikvoter (baseret på relativ stabilitet), som tildeles i forordning (EU) 2016/72, som de foranstaltninger, der skal medvirke til at kontrollere fiskeriindsatsen, ikke anvendes ens i alle medlemsstaterne.
            
         
               5.
            
            
               Femte anbringende om tilsidesættelse af princippet om en åben markedsøkonomi med fri konkurrence og EU’s grundlæggende frihedsrettighed kapitalens frie bevægelighed.
               Det gøres herved gældende, at forordning (EU) 2016/72 ikke nævner muligheden for at udveksle fiskerikvoter via fiskerirettigheder, der kan købes og sælges mellem virksomheder eller produktorganisationer i EU’s medlemsstater.